laion/Wikipedia-Exotic huggingface dataset:
החברה הגבוהה (סרט)

החברה הגבוהה (באנגלית: High Society) הוא סרט מוזיקלי שהופק בידי אולפני הקולנוע MGM ב־1956. הסרט בוים על ידי צ'ארלס ולטרס והופק על ידי סול סיגל, את המוזיקה והשירים כתב קול פורטר. הסרט מבוסס על מחזה בשם "סיפור פילדלפיה" שהועלה על בימות ברודוויי (המחזה הופק גם לסרט "סיפור פילדלפיה" שראה אור ב־1940). בסרט זה שיחקה גרייס קלי את תפקידה האחרון בקולנוע, לפני שהיא הפכה לנסיכת מונקו, למעשה הסרט יצא אל האקרנים כשלושה חודשים לאחר נישואיה לנסיך רנייה השלישי ממונקו. קלי אשר הייתה בת 26 בזמן הצילומים, לא הייתה הבחירה הראשונה לתפקיד וזאת עקב גילה הצעיר. בזמן יציאת הסרט אל האקרנים, היה בינג קרוסבי בן 53 ואילו פרנק סינטרה וסלסט הולם היו מעבר לגיל ארבעים. הבחירה הראשונה לתפקיד הייתה אליזבת טיילור, אך היא לא יכלה לקבל את התפקיד עקב התחייבויות קודמות. "החברה הגבוהה" היה הסרט הראשון בו שיתפו פעולה סינטרה וקרוסבי, השניים שהיו מהזמרים והשחקנים הפופולרים ביותר בשנות הארבעים והחמישים, שיתפו פעולה פעם אחת נוספת בסרט "רובין ושבעת הברדסים" ב־1964. האזכור של פסטיבל ג'אז בעלילת הסרט, איפשר לבמאי לשתף את לואי ארמסטרונג שהיה אחד מכוכבי הג'אז הגדולים בכל הזמנים, להנאתם של חובבי המוזיקה והגברת המכירות של הסרט. סיפור הסרט נסב סביב אשת החברה הגבוהה, טרייסי לורד (גרייס קלי), העוסקת בהכנות לחתונתה. טרייסי מתכוונת להתחתן עם ג'ורג' קיטריג' (ג'ון לאונד) המנופח מחשיבות עצמית והמשעמם. העיתונאי החטטן, מייק קונור (פרנק סינטרה) והצלמת ליז אימברי (סלסט הולם) מתכוונים לכסות את האירוע הנוצץ. בעלה לשעבר של טרייסי, שעדיין מאוהב בה, סי. קיי. דקסטר-האבן (בינג קרוסבי), מופיע לפתע, לכאורה כדי להשתתף בפסטיבל ג'אז, אך למעשה כדי לנסות להשיב את טרייסי חזרה אליו. במהלך האירועים מייק גם כן מתאהב בטרייסי והיא בו ועתה על טרייסי לבחור מבין השלושה. בינג קרוסבי - סי. קיי. דקסטר-האבן גרייס קלי - טרייסי לורד פרנק סינטרה - מייק קונור סלסט הולם - ליז אימברי לואיס קלהרן - דוד ווילי לואי ארמסטרונג - בתפקיד עצמו מדיה וקבצים בנושא החברה הגבוהה בוויקישיתוף "החברה הגבוהה", במסד הנתונים הקולנועיים IMDb (באנגלית) "החברה הגבוהה", באתר נטפליקס "החברה הגבוהה", באתר AllMovie (באנגלית) "החברה הגבוהה", באתר Rotten Tomatoes (באנגלית) "החברה הגבוהה", באתר אידיבי "החברה הגבוהה", במסד הנתונים הקולנועיים KinoPoisk (ברוסית) "החברה הגבוהה", במסד הנתונים TCM
הפארק הלאומי ז'או

הפארק הלאומי ז'או (בפורטוגזית: Parque Nacional do Jaú) משתרע על פני שטח של 23,377 קמ"ר ביער האמזונאס, במדינת אמזונאס שבצפון-מערב ברזיל, כ-200 ק"מ מערבית למנאוס. הפארק, שהוא הגדול ביותר באגן האמזונאס, הוכרז ב-24 בספטמבר 1980. ב-2000, הכריז עליו אונסק"ו כאתר מורשת עולמית. הכרזה זו הורחבה ב-2003, וכיום היא כוללת אזורים נוספים, תחת הכותרת אזור השימור של מרכז אמזוניה. הפארק שוכן על רמה שגובהה הממוצע 100 מטר מעל פני הים, דרומית-מערבית לריו נגרו. נהר ז'פורה מהווה את גבולו הצפוני. האקלים באזור טרופי, והטמפרטורה הממוצעת היא בסביבות 26°C. גשמים יורדים במשך כל ימות השנה, אך החודשים שבין דצמבר לאפריל גשומים במיוחד. הצמחייה אופיינית ליער גשם טרופי, והיא כוללת, בין היתר, עצי אגוז ברזילאי, אופנה, ספודילה, אמאפה, אסאי ודקליים. עולם החי בפארק כולל, בין היתר, יגוארים, פומות, אוצלוטים, יגוארונדים, נמרונים טיגריים, תחשי נהרות, לוטרות ענק, דולפיני אמזונאס, שאגנים, קופי סנאי, טפירים, צבים אדומי רגל, קיימנים שחורים, ואנקונדות. עם העופות בפארק נמנים אנפתיים, ארות ותוכיים ועם הדגים החיים במימי הנהרות שבפארק נמנים פיררוקואים, ציקלידים ופאקואים שחורים. מדיה וקבצים בנושא הפארק הלאומי ז'או בוויקישיתוף ערך זה הוא קצרמר בנושא גאוגרפיה של ברזיל. אתם מוזמנים לתרום לוויקיפדיה ולהרחיב אותו.
טוטו (פירושונים)

האם התכוונתם ל... טוֹטוֹ טוטו – שמה המסחרי של המועצה להסדר ההימורים בספורט אשר מפעיל את תוכנית ההימורים ווינר. גביע הטוטו – המפעל השלישי בחשיבותו בכדורגל הישראלי טוטו – כלבהּ של דורותי בסדרת הקוסם מארץ עוץ טוטו (להקה) – להקת רוק אמריקנית טוטו (חברה) – יצרנית אסלות יפנית טוטו תמוז – שחקן כדורגל ישראלי טוטו משפחתי – שעשועון נושא פרסים; שודר בארץ בשנות התשעים בערוץ 3 טוטו קוטוניו – זמר ומלחין איטלקי סלבטורה סקילאצ'י – המכונה גם "טוטו" - כדורגלן איטלקי טוטו (שחקן) (Totò) - שחקן תיאטרון וקולנוע איטלקי, קומיקאי, פזמונאי ותסריטאי טוטו קואלו (אנ') – להקה בריטית טוֹטוּ אודרי טוטו – שחקנית קולנוע צרפתייה, ידועה במשחקה בסרט "אמלי" ניקולאיה טוטו – רוצחו של הסטודנט היהודי דוד פאליק טוּטוּ דזמונד טוטו – כומר דרום-אפריקאי, ממנהיגי מאבק השחורים באפרטהייד חצאית טוטו – תלבושת המשמשת רקדניות בלט קלאסי. טו-טו - כינוי מקובל (בעקבות two-two באנגלית) לכלי ירייה ותחמושת בקליבר 0.22 אינץ'
הוקינג

האם התכוונתם ל... אישים: אמנדה הוקינג – סופרת אמריקאית אריק הוקינג – כוריאוגרף ורקדן אמריקני סטיבן הוקינג – פיזיקאי תאורטיקן נודע, מחבר הספר קיצור תולדות הזמן אחר: ההתערבות של הוקינג - התערבות בה הפסיד סטיבן הוקינג לקיפ תורן (השערת הצנזורה הקוסמית, פרדוקס השמדת המידע) הוקינג - סרט של הבי־בי־סי משנת 2004 על שנותיו של סטיבן הוקינג בעודו סטודנט באוניברסיטת קיימברידג' בגילומו של בנדיקט קמברבאץ' קרינת הוקינג – קרינה קוונטית הנפלטת מחור שחור הוקינג - Hooking - מושג בתכנות מחשבים
חבר'ה טראסק

חֶבְרֶ'ה טְרַאסְק הייתה קבוצה שנוסדה בתל אביב ב-1917 והמשיכה לפעול עד סוף שנות ה-20 של המאה ה-20. מטרת הקבוצה הייתה "להביא שמחה לליבם של תושבי תל אביב" בעידן שבו לא היו בעיר די מקומות בילוי. הקבוצה, שנוסדה על ידי אברהם אלדמע, נודעה במסיבות הגדולות שארגנה, בתהלוכות התחפושות הפורימיות (חלקם בעיצובו של יצחק פרנקל) שלה ובמעשי הקונדס של חבריה (כגון נעילת ראש העיר דיזנגוף במשרדו). עם חבריה נמנו אלכסנדר פן, משה זמירי ואברהם שלונסקי. החבורה הייתה במעין תחרות עם ברוך אגדתי בכל הנוגע לארגון נשפים. טראסק ביידיש: רעש, מהומה, מכה חזקה מדיה וקבצים בנושא חבר'ה טראסק בוויקישיתוף האזנה לשירי חבר'ה טראסק, באתר זמרשת מילות השיר "המנון הטראסק" והאזנה לו, באתר זמרשת משה בן-שאול, חבר'ה "טראסק", מעריב, 24 במרץ 1967, המשך; תגובה: אורי קיסרי, מכתב לעורך | ה"טראסק" ולשון העובדות, מעריב, 7 באפריל 1967 אילן שחורי, ‏'אָכוֹל וְשָׁתוֹ, כִּי מָחָר נָמוּת': עלייתה ונפילתה של קבוצת 'חבר'ה טראסק' בתל אביב הקטנה של שנות העשרים והשלושים, ישראלים ‏8, 2017, עמ' 26–48 עמית נאור, "חבר'ה טראסק": חבורת הליצנים המהפכניים של תל אביב הקטנה, בבלוג "הספרנים" של הספרייה הלאומית, 14.03.2022 מידע על חבר'ה טראסק בקטלוג הספרייה הלאומית אילן שחורי, איסתרא בלגינא קיש קיש קריא, "תל אביב שלי" חבר'ה טראסק, באתר זמרשת אילן שחורי, "החלום שהפך לכרך", 1990 אליעזר פרנקל, מבוא, אוטוביוגרפיה, באתר סדנא פרנקל עמית נאור, "חבר'ה טראסק": חבורת הליצנים המהפכניים של תל אביב הקטנה, באתר הספרנים - בלוג הספריה הלאומית, ‏14/3/22 ערך זה הוא קצרמר בנושא תל אביב-יפו. אתם מוזמנים לתרום לוויקיפדיה ולהרחיב אותו.
אצטדיון לואי השני

אצטדיון לואי השני (בצרפתית: Stade Louis II) הוא אצטדיון שממוקם במחוז פונטוייל במונקו. האצטדיון משמש כאצטדיונה הביתי של קבוצת מונקו ובנוסף אירח את הסופר קאפ האירופאי משנת 1998 עד שנת 2012. האצטדיון משמש גם לאירוח תחרויות אתלטיקה שונות, כגון ליגת היהלום. אצטדיון לואי השני המקורי הוקם בשנת 1939. האצטדיון החדש הוקם בשנות ה-80 המוקדמות, קרוב למקום שבו שכן האצטדיון הישן, ונפתח באופן מלא ב-1985. כיום באצטדיון יש 18,500 מקומות ישיבה, והוא מסוגל לאכלס כ-60% מאוכלוסיית מונקו. רוב מתקני האצטדיון ממוקמים מתחת לאדמה, כשהחניון התת-קרקעי של האצטדיון ניצב בדיוק מתחת לכר הדשא, דבר שגרם בעבר לביקורות רבות מצד היריבות של מונקו, האצטדיון אירח גם את הסופר קאפ האירופי שהוא משחק בין הזוכה בליגת האלופות לבין הזוכה בליגה האירופית. האצטדיון נקרא על שמו של לואי השני, נסיך מונקו, שהיה נסיך מונקו כשהאצטדיון המקורי הוקם. אתר האינטרנט הרשמי של אצטדיון לואי השני (בצרפתית) מדיה וקבצים בנושא אצטדיון לואי השני בוויקישיתוף אצטדיון לואי השני באתר הרשמי של מועדון הכדורגל מונקו
משה מרגלית

הרב משה מרגלית (בין ת"ע לת"ף, 1710/1720 - י"ב בטבת ה'תקמ"א, 9 בינואר 1781) היה מחבר הפירוש "פני משה" ו"מראה פנים" לתלמוד הירושלמי. נולד בקיידאן שבליטא לאביו הרב שמעון מרגלית, ובלמדו שם לימד את הגאון מווילנה ששהה בילדותו כשלושה חודשים בעיר. בהמשך נתמנה לרבה של קיידאן. הסתובב בערי אירופה כדי להשיג כתבי יד ולרכוש ידיעות ראליות בשביל כתיבת פירושו, בגיל שבעים נרשם לחוג לבוטניקה של אוניברסיטת ברנדנבורג (גר') בפרנקפורט על האודר כדי לשפר את הבנתו בסדר זרעים, ולרכוש את הידע המתאים לפירושו של סדר זה. בעודו באמסטרדם הצליח בעזרת תושבי העיר להדפיס את פירושו לסדר נשים, התכונן לעלות לארץ ישראל אומנם לא הספיק לעשות זאת ונפטר בנידודיו בברודי. הרב משה מרגלית היה בקיא בשני התלמודים ובכל ענפי הספרות התלמודית והרבנית. הרבה להיעזר בתוספתא, בפירושי הראשונים ובמדרשי ההלכה והאגדה השונים. הוא גם התייחס לבעיות גרסה, לסוגיות קטועות וכפולות ועוד. הפירוש "פני משה" הוא מעין רש"י לירושלמי ו"מראה הפנים" הוא מעין תוספות לירושלמי. פירושו "פני משה" הוא אחד משני הפירושים המודפסים על הדף בתלמוד הירושלמי, כשהשני הוא "קרבן העדה" לרבי דוד ב"ר נפתלי מדעסויא, שניהם פעלו במאה ה-18 באשכנז. מרדכי מרגליות (עורך כללי), "משה מרגלית", אנציקלופדיה לתולדות גדולי ישראל, תל אביב: י' צ'צ'יק, תש"ו, עמ' 1127-1124, באתר היברובוקס 'מרגליות, ר' משה ב"ר שמעון', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 69 (ספר יזכור לקהילת ליטא, בספריית העיר ניו יורק, תמונה 1267). אביעד הכהן, "רבי משה מרגלית ופירושו על התלמוד הירושלמי", דברי הקונגרס העולמי האחד עשר למדעי היהדות, כרך ג, א, תשנ"ד, עמ' 220-213 משה מרגלית, ב"אנציקלופדיה יהודית" באתר "דעת" דוד הלחמי, רבי משה ברבי שמעון מרגלית מקיידן (בעל „פני משה” על הירושלמי), חכמי ישראל, תל אביב תשי"ח, חלק א', עמ' קנ"ז, באתר אוצר החכמה (צפייה מוגבלת למנויים) משה בן שמעון מרגלית, דף שער בספרייה הלאומית בבית רב המקום דאז הרב דוד קצנלבוגן. דב אליאך, "הגאון", ח"א, עמ' 73 באתר בית התפוצות מרדכי מרגליות, אנציקלופדיה לתולדות גדולי ישראל חלק ד, באתר היברובוקס
גרגורי שיין

גרגורי שיין (ברוסית: Григорий Абрамович Шайн; ‏19 באפריל 1892 – 4 באוגוסט 1956) היה אסטרונום סובייטי יהודי. גם אשתו, פלגייה שיין הייתה אסטרונומית ידועה. שיין נולד באודסה. את עבודת המחקר הראשונה פרסם כבר בגיל 18. סיים אוניברסיטה בעיר טרטו והחל לעבוד במצפה הכוכבים פולקובו ליד סנקט פטרבורג. הוא עבד בתחום ספקטרוסקופיה של כוכבים ופיזיקת ערפיליות. ביחד עם אוטו שטרובה הוא חקר תנועה סיבובית של הכוכבים. במהלך עבודה זו הוא גילה מספר ערפיליות. היה חבר האקדמיה הסובייטית למדעים משנת 1939 וחבר החברה המלכותית האסטרונומית. בשנים 1945–1952 היה מנהל מצפה כוכבים בקרים. גילה 3 אסטרואידים, כ-150 ערפיליות והיה שותף לגילוי כוכבי שביט. על שמו נקראו מכתש שיין על הירח ואסטרואיד. נפטר במוסקבה ונטמן בכפר ליד מצפה כוכבים בקרים. פרופסור כבוד של אוניברסיטת קופנהגן 2 עיטורי לנין פרס סטלין (1950) מדיה וקבצים בנושא גרגורי שיין בוויקישיתוף
ארגון תורמי דם מתנדבים בישראל

ארגון תורמי דם מתנדבים בישראל נוסד ביוני 1936 בתל אביב על ידי הד"ר משולם ליבונטין והד"ר אריה אלוטין, והוא עמותה רשומה שמטרותיה: א. לארגן תורמי דם מתנדבים ולהרחיב שורות הארגון לפי צורכי הדם להבראת אנשים ולקידום הרפואה בישראל. ב. לארגן קבוצות דם ייחודיות. ג. לפעול לקידום ההתנדבות בציבור הישראלי למתן תרומות דם ללא תמורה. ד. להקים כל מוסד נוסף במסגרת עמותה זו לקידום מטרות הארגון. — מתוך אתר הארגון נכון לסוף שנת 2020 חברים בארגון 12,354 מתנדבים: מתוכם 7,587 פעילים, 2,316 גמלאים ו-2,451 אחרים (חו"ל, חולים). בשנת 2020 תרמו חברי הארגון הפעילים 7,849 מנות דם ומרכיביו, להצלת חיים, מתוכם: 7,535 מנות דם ו-314 טסיות. העמותה תומכת בשירותי הדם של מגן דוד אדום, במקרים של מחסור במנות דם בכלל או במרכיבים מיוחדים וקשים להשגה. הארגון מקיים קבוצת תורמים המוכנים לקריאה של שירותי הדם של מד"א, לבוא ולתרום מדמם. בעמותה פועלת קבוצה תורמים המגיעים לעיתים קרובות לתרום מרכיבי דם באמצעות מכשור מיוחד. תרומות אלה, הנמשכות כשעה כל אחת, הכרחיות לעיתים עבור טיפולים כימיים והשתלות מח עצם. פעילות היו"ר וחברי העמותה נעשית בהתנדבות, כאשר בנוסף לתרומות הדם הם פועלים להרחבת מעגל התורמים וחינוך האוכלוסייה. בשנת 1975 הוענק לארגון תורמי דם מתנדבים (את"ד) אות הנשיא למתנדב. החל משנת 1990 החל הארגון בפרויקט חינוך הנוער לתרום דם, במסגרתו מתבצעות התרמות דם בקרב תלמידי כיתות י"ב בבתי הספר התיכוניים. במסגרת פעילות זו מוקדש זמן גם להסברה והגברת מודעות למצבים והתנהגות העלולים לסכן את תורמי הדם, במטרה להגביר את בטיחות המנות הנתרמות בישראל. בשנת 1998 הוענק לארגון אות מגן דוד אדום על פועלו. במסגרת הארגון ישנה אפשרות למגוון תפקידים: הדרכה – מתנדבי הארגון מעבירים הדרכה לכיתות י”ב המקדימה את התרמת הדם הנערכת בבית הספר. ראשי חוליות – ראשי חוליות אמונים על יצירת קשר וזימון לתרום דם עם החוליה שלהם המונה כ-20 ממתנדבי הארגון. מתשאלים – לאחר שתורם הדם ממלא שאלון המקדים את תרומת הדם, המתשאל מוודא איתו את הפרטים. תומכי התרמה – בנק הדם עורך התרמות דם במקומות שונים ברחבי ישראל מעבר לתחנות ההתרמה הקבועות, תומך ההתרמה אחראי על מענה ראשוני לתורמים הפוטנציאלים ומתן סיוע ארגוני ולוגיסטי בתחנת ההתרמה. בנק הדם אתר האינטרנט הרשמי של ארגון תורמי דם מתנדבים בישראל ארגון תורמי דם מתנדבים בישראל, ברשת החברתית פייסבוק ארגון תורמי דם מתנדבים בישראל, ביישום טלגרם ארגון תורמי דם מתנדבים בישראל, ברשת החברתית אינסטגרם ארגון תורמי דם מתנדבים בישראל, ברשת החברתית LinkedIn ארגון תורמי דם מתנדבים בישראל, סרטונים בערוץ היוטיוב ארגון תורמי דם מתנדבים בישראל, באתר "גיידסטאר ישראל" אודי בורג, לנתונים על שנים קודמות לחצו כאן, ‏17 באפריל 2020 (ארכיון) ערך זה הוא קצרמר בנושא רפואה ובנושא ישראל. אתם מוזמנים לתרום לוויקיפדיה ולהרחיב אותו.
נשיא אסטוניה

נשיא אסטוניה (באסטונית: Eesti Vabariigi President) הוא ראש המדינה של רפובליקת אסטוניה. אסטוניה היא דמוקרטיה פרלמנטרית, לכן תפקיד הנשיא הוא בעיקר תפקיד סמלי ואין לו סמכויות ביצועיות. במהלך כהונתו במשרה הרמה חייב הנשיא להשעות את חברותו בכל מפלגה. בנוסף, הוא חייב לעזוב את התפקיד בו הוא מכהן בעת בחירתו. כל אלו אמורים באופן תאורטי להבטיח שהנשיא יהיה עצמאי ובלתי תלוי במפלגה במהלך כהונתו. הנשיא נבחר על ידי הריגיקוגו (הפרלמנט האסטוני) או גוף בוחר מיוחד, לכהונה של חמש שנים. הגוף הבוחר נכנס לפעולה אם אחרי שלושה סיבובי הצבעה אף אחד מהמועמדים לא הצליח לגייס תמיכה של שני שלישים מחברי הפרלמנט. הגוף הבוחר מורכב מנציגי המפלגות בפרלמנט ונציגי הרשויות האזוריות, והבחירה שלהם נעשית באחד משני המועמדים שצברו את אחוזי ההצבעה הגדולים בפרלמנט. על אבטחת הנשיא ובני משפחתו אחראית משטרת הביטחון של אסטוניה. בשנים 1940–1992 לא כיהן באסטוניה נשיא בשל היותה חלק מברית המועצות. מזכיר המפלגה הקומוניסטית באסטוניה הסובייטית שימש בפועל כנשיא. מדיה וקבצים בנושא נשיא אסטוניה בוויקישיתוף אתר האינטרנט הרשמי של נשיא אסטוניה
דואר רומניה

דואר רומניה (ברומנית: Poşta Română) היא חברת הדואר של רומניה, השייכת לממשלת רומניה. החברה אחראית על אספקת דואר ברומניה, כמו כן אמונה על הנפקת הבולים. החברה מספקת מגוון רחב של שירותים, כגון לוגיסטיקה, המרת מטבע, פיתוח תוכנה וייעוץ לגופים שונים בנושאי דואר. בולי דואר ותולדות הדואר של רומניה (אנ') מיקוד ברומניה (אנ') מדיה וקבצים בנושא דואר רומניה בוויקישיתוף אתר האינטרנט הרשמי של דואר רומניה דואר רומניה, ברשת החברתית פייסבוק ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
מפרק צמוד

מפרק צמוד (באנגלית: Synarthrosis) הוא סוג של מפרק המאפשר תנועה מינימלית או לא מאפשר כל תנועה. על פי רוב אלו הם מפרקים פיברוטיים, כמו מפרקי תפר (Suture). מפרקים צמודים נחלקים לשלושה סוגים, לפי הרכבם: חיבור רצועי (Gomphosis) חיבור חַסְחוּסִי (Synchondrosis) חיבור גרמי (Synostosis) – איחוי של עצמות למבנה גרמי העומד בפני עצמו. דוגמה לחיבורים גרמיים מציגה עצם העצה שהיא תוצאה של איחוי מספר חוליות. ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
מיכאיל

האם התכוונתם ל... מיכאיל, נסיך אבחזיה – נסיך ששלט בנסיכות אבחזיה במאה ה-19 מיכאיל השני, קיסר רוסיה – בנו של הצאר אלכסנדר השלישי, ויתר על כתר המלוכה מיכאיל מטבר – נסיך ולדימיר אצטדיון מיכאיל מסחי – אצטדיון רב-שימושי בטביליסי שבגאורגיה ג'נט מיכאיל – ראש העיר רמאללה לשעבר יואן מיכאיל – איש עסקים רומני מיכאל (פירושונים) מיכאילוב אישים ששמם הפרטי הוא מיכאיל
שחור (פירושונים)

האם התכוונתם ל... שחור – צבע כהה שחורים או "שחורי עור" - כינוי לבעלי צבע עור כהה שְחור – כישוף מסורתי שְחור – סרט קולנוע ישראלי בנושא הכישוף בבימויו של שמואל הספרי שחור (סרט הודי) – סרט על אישה עיוורת. עיבוד לסרט "מהלכת הקסמים" העוסק בהלן קלר שחור - כינוי לפצע אקנה שאינו סתום בצורה מושלמת אישים ששם משפחתם שחור: אורן שחור – קצין מודיעין ראשי, מתאם הפעולות בשטחים, יו"ר עמידר ונשיא קצא"א בנימין שחור – חבר הכנסת וסגן שר הדתות מטעם המפד"ל גבריאל שחור – תא"ל בחיל האוויר, מפקד בסיס פלמחים רן שחור – מפקד סיירת מטכ"ל בין השנים 1989–1991 אדום (פירושונים) אפור (פירושונים) ירוק (פירושונים) כחול (פירושונים) לבן (פירושונים) סגול (פירושונים) שיחור
יריד ההבלים (פירושונים)

האם התכוונתם ל... יריד ההבלים (ואניטי פייר, באנגלית Vanity Fair) – רומן מאת הסופר ויליאם מייקפיס תאקרי שפורסם לראשונה בשנים 1847–1848 עיבודים לקולנוע ולטלוויזיה יריד ההבלים (סרט, 1915) – סרט אילם משנת 1915 בבימויו של צ'ארלס בראבין יריד ההבלים (סרט, 1922) – סרט אילם בריטי בבימויו של וולטר קורטני ראודן יריד ההבלים (סרט, 1923) – סרט אילם בבימויו של הוגו באלין ובהפקת סמואל גולדווין יריד ההבלים (סרט, 1932) – עיבוד מודרני של הרומן בכיכובה של מירנה לוי יריד ההבלים (סדרה, 1967) – עיבוד לטלוויזיה של ה-BBC בכיכובה של סוזן המפשייר יריד ההבלים (סדרה, 1987) – עיבוד לטלוויזיה בכיכובה של איב מת'סון יריד ההבלים (סדרה, 1998) – סדרת טלוויזיה של ה-BBC בכיכובה של נטשה ליטל יריד ההבלים (סרט, 2004) – סרט על פי הרומן בבימויה מירה נאיר ובכיכובה של ריס ויתרספון יריד ההבלים (סדרה, 2018) – מיני-סדרה בריטית של רשת ITV בכיכובה של אוליביה קוק כתבי עת ואניטי פייר (כתב עת, 1859) (אנ') – כתב עת אמריקאי שיצא לאור בניו יורק בשנים 1859–1863 ואניטי פייר (כתב עת, 1868) – כתב עת בריטי שיצא לאור בשנים 1868–1914 ואניטי פייר (כתב עת, 1902) (אנ') – כתב עת אמריקאי שיצא לאור בניו יורק בשנים 1902–1904 ואניטי פייר (כתב עת, 1913) – כתב עת אמריקאי שיצא לאור בהוצאת קונדה נאסט בשנים 1913–1936 ואניטי פייר (כתב עת, 1983) – כתב עת אמריקאי היוצא לאור בהוצאת קונדה נאסט מאז שנת 1983
מיכאל (פירושונים)

האם התכוונתם ל... אישים ב. מיכאל – סאטיריקן ופובליציסט ישראלי מיכאל האמיץ – מיכאי האמיץ, נסיך ולאכיה, נסיך טרנסילבניה ונסיך מולדובה מיכאל הראשון, מלך רומניה – מיכאי הראשון, מלך רומניה מיכאל הראשון, נסיך ולדימיר מיכאל הראשון, צאר רוסיה סארבל מיכאל – זמר יווני סמי מיכאל – סופר ישראלי עמדה מיכאל – שליטה בפועל של אתיופיה בתקופת אסכנדר, קיסר אתיופיה הצעיר מיכאל מיכאל – איש צבא ודיפלומט ישראלי מיכאל תפוח – מפיק ישראלי קונסטנטין מיכאל – מיכאיל אחמטלי, מדען גיאורגי בולט קובי מיכאל – חוקר בכיר במכון למחקרי ביטחון לאומי רונה ליפז-מיכאל – שחקנית ישראלית שלומי מיכאל – קצין משטרה ישראלי קיסרי האימפריה הביזנטית – מיכאל הראשון, קיסר האימפריה הביזנטית מיכאל השני, קיסר האימפריה הביזנטית מיכאל השלישי, קיסר האימפריה הביזנטית מיכאל הרביעי, קיסר האימפריה הביזנטית מיכאל החמישי קלפאטס, קיסר האימפריה הביזנטית מיכאל השישי סטרטיוטיכוס, קיסר האימפריה הביזנטית מיכאל השביעי דוקס, קיסר האימפריה הביזנטית מיכאל השמיני פלאולוגוס, קיסר האימפריה הביזנטית (אנ') יישובים ואתרים גבעת מיכאל – אתר התיישבות ארעי בסמוך לנס ציונה כוכב מיכאל – מושב חקלאי השייך למועצה אזורית חוף אשקלון כנסיות העץ בדרום פולין קטן – שש כנסיות, וביניהן כנסיית המלאך מיכאל בבינרובה, כנסיית המלאך מיכאל בדנבנו, כנסיית עלייתה השמיימה של הבתולה הברוכה והמלאך מיכאל בהאצ'וב כנסיית מאר מיכאל – כנסייה יוונית אורתודוקסית ביפו מוזיאון מיכאל סי. קרלוס – מוזיאון של אוניברסיטת אמורי בג'ורג'יה שבארצות הברית מעגן מיכאל – קיבוץ השייך למועצה אזורית חוף הכרמל נווה מיכאל – מושב השייך למועצה אזורית מטה יהודה סאו מיגל – האי הגדול והמיושב באיים האזוריים, קרוי על שם הקדוש מיכאל סקליג מייקל – סלע מיכאל, האי הגדול בקבוצת איי סקליג קתדרלת המלאך מיכאל – קתדרלה במרכז הקרמלין במוסקבה אחרים מיכאל – מלאך, דמות מיתולוגית המופיעה במדרשים, בקבלה ובאמונות עממיות מיכאל (שיר) – שיר של אתי אנקרי מבצע מיכאל – מתקפת האביב של 1918, סדרת התקפות גרמניות במלחמת העולם הראשונה מיכאל שלי – רומן, מיצירותיו החשובות של הסופר עמוס עוז מיכאל קולהאס – דמות בדיונית, גיבור נובלה בשם זה של היינריך פון קלייסט מסדר מיכאל הקדוש וג'ורג' הקדוש – מסדר אבירות בריטי שיטת מיכא״ל – פרויקט ישראלי, הפועל בעיקר למיצוי כישורים אישיים בקרב צעירים אישים ששמם הפרטי הוא מיכאל מיגל מיקל מייקל מיכאיל ראס מיכאל
אנדוור

האם התכוונתם ל... אה"מ אנדוור – אוניית המחקר בה הפליג ג'יימס קוק במסעו הראשון. מעבורת החלל אנדוור – המעבורת החמישית והאחרונה שבנתה נאס"א. מסיב אנדוור – מסיב ברכס קירקווד באזור חוף סקוט בארץ ויקטוריה שבאנטארקטיקה הר אנדוור – הר ברכס קירקווד, באזור חוף סקוט, בארץ ויקטוריה שבאנטארקטיקה
גביע אאודי

גביע אאודי (באנגלית: Audi Cup) הוא טורניר כדורגל בינלאומי ידידותי בשיטת גביע, בהשתתפות ארבע קבוצות, המתקיים אחת לשנתיים בטרם התחלת העונה ובחסות חברת אאודי. קבוצת באיירן מינכן מארחת את הטורניר באצטדיון הבית שלה, אליאנץ ארנה. הטורניר נערך לראשונה ביולי 2009. הוא אינו קשור למפעלים אחרים או להתאחדויות הכדורגל הלאומיות. הטורניר הראשון התקיים בשנת 2009 ביוזמת יצרנית הרכב אאודי, לציון 100 שנים להיווסדה. באיירן מינכן, המארחת, ניצחה את הטורניר לאחר שגברה במשחק הגמר על מנצ'סטר יונייטד בדו-קרב בעיטות הכרעה לאחר שהמשחק הסתיים ללא שערים בתום הזמן החוקי. הטורניר החליף את גביע פרנץ בקנבאואר שהתקיים בשנים 2007, 2008 ו-2010. הטורניר התקיים בפעם השנייה בשנת 2011 ובסיומו זכתה ברצלונה בגביע. באיירן מינכן שבה וזכתה בגביע בשני הטורנירים הבאים. בשנת 2017 סיימה באיירן את הטורניר במקום האחרון, בעוד אתלטיקו מדריד זכתה בגביע. בשנת 2019 זכתה בטורניר טוטנהאם הוטספר לאחר שגברה בגמר על באיירן מינכן בדו-קרב בעיטות הכרעה. מדיה וקבצים בנושא גביע אאודי בוויקישיתוף אתר האינטרנט הרשמי של גביע אאודי תואר ראשון: באיירן מינכן זכתה בגביע אאודי, באתר ONE‏, 30 ביולי 2009 בארסה זכתה בגביע אאודי עם 0:2 על באיירן מינכן, באתר ONE‏, 27 ביולי 2011 באיירן מינכן זכתה בגביע אאודי אחרי 1:2 על סיטי, באתר ONE‏, 1 באוגוסט 2013 צפו: באיירן זכתה בגביע אאודי עם 0:1 על ריאל, באתר ערוץ הספורט, 6 באוגוסט 2015
אל-חרם א-שריף

הכינוי אל-חרם א-שריף (ערבית: الحرم الشريف – המקום הקדוש המכובד) מתייחס למספר מסגדים. כאשר מבקשים להבדיל ביניהם, נוסף לכינוי שם תואר מאפיין. האם התכוונתם ל... מסגד אל-חראם (אל-חרם אל-מכי א-שריף) - המסגד החשוב באסלאם, הנמצא במכה מסגד הנביא (אל-חרם א-נבווי א-שריף) - המסגד השני בחשיבותו באסלאם, הנמצא בעיר אל-מדינה הר הבית (אל-חרם אל-קודסי א-שריף) - מתחם מסגד אל-אקצא, המסגד השלישי בחשיבותו באסלאם, הנמצא בירושלים מערת המכפלה (אל-חרם אל-אבראהימי א-שריף) - מקום קבורתו של אברהם, הנמצא בחברון.
Rosetta@home

Rosetta@home (קרי: Rosetta at home) הוא פרויקט המשתמש בחישוב מבוזר קהילתי, המופעל על ידי מעבדת בייקר באוניברסיטת וושינגטון, במטרה לפתור את בעיית חיזוי מבנה החלבון. נכון למרץ 2021, הפרויקט כולל סה"כ כ־1,370,809 מתנדבים מרחבי העולם, מתוכם כ־32,072 פעילים, סה"כ כ־12,536 קבוצות, מתוכן כ־2,019 פעילות, עם כ־830.884 טרה-פלופס של כוח חישוב מצטבר. הפרויקט מותקן על גבי תוכנת BOINC של אוניברסיטת קליפורניה בברקלי והוא ניתמך על ידי הארגונים הבאים: המכונים הלאומיים לבריאות, הקרן הלאומית למדע, המכון הרפואי הווארד יוז, המכון לתכנון חלבונים באוניברסיטת וושינגטון ומשחק הפאזל Foldit (אנ'). אחת המטרות של Rosetta@home היא לקבוע בעזרת מחשוב, במקום בעזרת ניסויי מעבדה, את המבנה התלת-ממדי והפעילות של כמה שיותר חלבונים, ולהפוך את המידע הזה לזמין לחוקרים מכל רחבי העולם בחינם. ניסויי מעבדה מאוד יקרים ויכולים לקחת כמה שבועות או חודשים, ולכן ייקח זמן אדיר לפענח את המבנה התלת-ממדי של כל החלבונים בגוף האדם (כשני מיליון). התוכנה עשויה בסופו של דבר לעזור לחוקרים לפתח תרופות למחלות כגון איידס, סרטן, מחלת אלצהיימר, גחלת, הרפס, מלריה, קורונה ועוד. הקוד של התוכנה זמין לאקדמאים ללא כל תשלום תחת חוזה של חוסר בלעדיות, וחברות יכולות לרכוש את התוכנה תחת רישיון של חוסר בלעדיות.[דרוש מקור] בשנת 2020 החלו להשתמש בפרויקט על־מנת לחזות מבני חלבון של נגיף קורונה מהזן SARS-CoV-2 הגורם למגפה עולמית, במטרה לקדם פיתוח תרופות למחלה שגורם הנגיף. Folding@home World Community Grid SETI@home מדיה וקבצים בנושא Rosetta@home בוויקישיתוף אתר האינטרנט הרשמי של Rosetta@home Rosetta@home, ברשת החברתית אקס (טוויטר) דף הבית מכיל נתונים מעודכנים על הקפי הפרויקט How Many Proteins Exist?‎, באתר wiseGEEK ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
פופ רוק

פופ רוק (באנגלית: Pop rock) היא סוגה מוזיקלית המשלבת מוזיקת פופ ומוזיקת רוק. השירים בסגנון זה מאופיינים בעיקר במבנה שיר פשוט, במנגינות קליטות, בפזמון קליט אשר חוזר על עצמו בהם פעמים רבות, במילות שיר פשוטות, בשימוש בגיטרה חשמלית וכלי הקשה. המונח נכנס לשימוש בתחילה במהלך שנות השישים לתיאור הסגנון המוזיקלי של הלהיטים המוקדמים של להקת הביטלס. במהלך שנות השבעים סגנון הפופ רוק סלל את הדרך להיווצרות סגנון הרוק הקל. אמני פופ רוק אשר בלטו במיוחד במהלך שנות השבעים, כוללים בין היתר את קווין, אלטון ג'ון, פיל קולינס, להקת פול מקרטני וכנפיים, להקת The Cars ולהקת פליטווד מק, ובישראל את דני סנדרסון ולהקותיו כוורת וגזוז. אמני פופ רוק אשר בלטו במהלך שנות השמונים, כוללים בין היתר את בילי ג'ואל, ג'ורג' מייקל, להקת א-הא, להקת רוקסט, להקת אירייז'ר ופיל קולינס. בישראל בלטה להקת משינה. אמני פופ רוק אשר בלטו במהלך שנות התשעים כוללים בין היתר את אלאניס מוריסט, רובי ויליאמס, דיידו ולהקת הקורס. במהלך העשור האחרון, עבר הז'אנר סוג של התחדשות כאשר שירי הפופ רוק העכשוויים מושפעים במידה רבה ממוזיקת רוק אלטרנטיבי וממוזיקת פאנק רוק. אמני פופ רוק בולטים מהעשור הראשון של המאה ה-21 כוללים בין היתר את טוקיו הוטל, אבריל לאבין, קלי קלרקסון, דמי לובאטו, מקפליי ומארון 5. מוזיקת פופ מוזיקת רוק מדיה וקבצים בנושא פופ רוק בוויקישיתוף ביוגרפיה, באתר משינה – האתר הרשמי ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.